**Izvještaj o aktivnostima Odbora Znanstvenog fonda HATZ u 2021. godini**

**Tijekom 2021. godine članovi odbora su kontaktirali potencijalne donatore radi prikupljanja donacija i povećanja broja podupirućih članova, ali nažalost bez pozitivnih rezultata što je razumljivo s obzirom na trenutnu situaciju s pandemijom COVID-19.**



Prof. dr. sc. Željko Tomšić

Predsjedatelj Odbora Znanstvenog fonda HATZ-a

**Prijedlog plana aktivnosti Odbora Znanstvenog fonda HATZ u 2022. godini**

Glavne aktivnosti *Odbora Znanstvenog fonda HATZ u 2022.g. bit će u skladu sa:*

* *Statutom HATZ – članak 41 i 42*
* *Pravilnikom o Znanstvenom fondu HATZ – 9 članaka*
* *Suradnja s Upravom i Odborom za nagrade HATZ*

HATZ jednom godišnje dodjeljuje nagrade pojedincima za naročite doprinose u inženjerskim strukama tehničkih i biotehničkih znanosti, kao i za ostvarivanja ciljeva i programa HATZ te samoprijegoran rad koji je pridonio društvenoj afirmaciji HATZ.

*Odbor znanstvenog fonda* u suradnji s *Upravom HATZ* u 2022.g. planira ostvarenje dijela financijskih sredstava za dodjelu slijedećih nagrada:

* za životno djelo *„Moć znanja“ –* jedna nagrada godišnje
* godišnja *„Rikard Podhorsky“ -* do 5 nagrada godišnje
* mladim znanstvenicima *„Vera Johanides“* do 5 nagrada godišnje, a od toga jedna mladom znanstveniku (do 35 godina) iz područja gospodarstva
* eventualno novo ustanovljenu nagradu (nagrade godišnja ili prigodna) koje bi se dodjeljivala(e) pojedincima, ustanovama ili organizacijama za poseban dugogodišnji doprinos

*U suradnji Uprave, Odbora znanstvenog fonda i Odbora za dodjelu nagrda* te ostvarenim namjenskim financijskim sredstvima i dijela sredstava iz redovnih prihoda *HATZ* predlaže se ukupan iznos kao i iznos za pojedine nagrade koje *HATZ* dodjeljuje na *Skupštini* (koja se u pravilu održava u svibnju). Prijedlog za dodjelu nagrada daje Odbor za nagrade HATZ na osnovu bodovanja po aktualnom Pravilniku o nagradama i priznanjima.

**U 2022. godini će se izvršiti izbor novih članova i vodstva Odbora Znanstvenog fonda HATZ sukladno zaključcima Redovite 21. sjednice Predsjedništva HATZ-a.**

**Tijekom 2022. godine članovi odbora će se aktivirati oko prikupljanja donacija i povećanja broja podupirućih članova Akademije.**

**U trećem tromjesečju planira se u većem broju opet slanje poziva za donacije.**



Prof. dr. sc. Željko Tomšić

Predsjedatelj Odbora Znanstvenog fonda HATZ-a